ANC kap terug oor gewildheidspeiling | Maroela Media
Die ANC sê sy leiers is daar om die land te verenig en nie om aan 'n gewildheidskompetisie deel te neem nie.
Die party het Donderdag teruggekap nadat die jongste kwartaallikse SA Citizens-meningspeiling vroeër vandeesweek vrygestel is.
"Dit lyk of die navorsing bymotiewe het deur geloofwaardigheid te verleen aan 'n bekende agenda wat steekproewe misbruik vir suiwer akademiese waarde en die verspreiding van leuens met die doel om verdeling te saai," het die ANC vanoggend in 'n verklaring gesê.
Luidens die verklaring probeer die peiling Magashule afsonder en sy vermoëns in twyfel trek.
"Die sekretaris-generaal is deel van die leierskap soos verkies tydens die ANC se 54ste verkiesingskonferensie en nie in 'n gewildheidskompetisie nie. Ons projek vir vernuwing en eenheid vereis dat ons almal waaksaam moet bly teen diegene wat 'n wig wil indryf."
Die peiling toon dat Ramaphosa ondanks 'n sukkelende ekonomie en 'n hoë werkloosheidsyfer die gewildste onder die land se politieke leiers is met 'n persentasie van 62% in die tweede kwartaal van 2019. Dít vergeleke met 55% in die vierde kwartaal van 2018.
Julius Malema, leier van die opposisieparty EFF, is volgens die peiling nie juis 'n gunsteling onder Suid-Afrikaners nie met sy gewildheid wat van 30% in die vierde kwartaal van 2018 tot 25% gedaal het.
Malema se gewildheid is 'n persentasiepunt laer as dié van oudpres. Jacob Zuma wat destyds tot op 26% gedaal het toe hy in 2018 bedank het.
Mmusi Maimane, leier van die DA, se gewildheid het hierdie kwartaal effens gedaal van 29% tot 28%.
Die peiling word sedert 2015 op 'n kwartaallikse grondslag vrygestel met sowat 3 900 mense wat deur middel van onderhoude aan die peiling deelneem.
Ek wonder waar word hierdie peilings gehou? Sandton en Clifton? Snaaks hoe hul gewildheid altyd volgens kamma peilings afneem/laag is, maar wanneer dit by stem dag kom dan is die ANC LOSHANDE voor! Sommer amper met twee derdes ook nogaal! Die ANC gaan nog vir BAIE BAIE lank regeer, so dont keep your hopes up!
Groter hoop om die Ecoli met 'n tande stokkie uit die Vaal te verwyder ….
Al vermoëns wat hy het is om geld te swendel en daarby korrupsie. Kyk maar na Estina.
Die ANC moet nie aanval nie maar eerder die waarheid in die gesig staar. Ace is korup en 90% van die mense sien dit ook so. Dan verder sê hulle die leierskap is verkies, bedoel julle nie dalk gekoop/verkoop nie?
Vir wie wil die ANC verenig? Ramaphosa het dan self voor die nasionale verkiesing gesê sy doelwit is eerder om die ANC te verenig en te versterk as wat dit prioriteit is om die land te verenig. So wie praat nou leuens?